MTÜ Naisinvestorite Klubi aastakonverents, miniseminarid ja õpigrupid on avatud kõikidele naisinvestoritele. Koha sündmusele tagab osalustasu maksmine.
Soetades ligipääsu veebiseminari järelvaatamisele tuleb sulle postkasti link, mis viib videot vaatama.
Kohtume juba järgmistel üritustel!
12. oktoobril 2024 toimub Tallinnas MTÜ Naisinvestorite Klubi investeerimiskonverents Rikas Naine = Tark Naine: Tee finantsvabadusse.
Selleks, et saada rohkem teadmisi investeerimise kohta, mõtiskleda oma mõttemustrite üle ning kuulda praktilisi kogemusi, ühine meiega Rikas Naine = Tark Naine investeerimiskonverentsil!
Tiheda konverentsipäeva jooksul jagavad oma kogemusi erineva taustaga praktikud, saad kuulda teiste investorite õppetunde ning networkida teiste investeerimishuviliste naistega.
ESINEJAD: Sügisel saab teada!
Päev algab 9:30 kogunemise ja kohviga ning orienteeruv lõpp on kell 17:30.
Konverents toimub Viru Konverentsikeskuses.
Varajase märkaja pilet: 79€
Naisinvestorite Klubi tähistab oma 10. sünnipäeva 02.11.2024 aastakonverentsiga!
Pane kalendrisse päev kirja!
MTÜ Naisinvestorite Klubi on nüüdseks koolitanud ja julgustanud tuhandeid naisi oma elu muutma läbi enesearengu, uute julgete sammude, ettevõtlusega alustamisega ja muidugi investeerimisega alustamisega. Oleme aidanud luua palju uusi kontakte – leitud nii uusi sõpru kui äri- ja investeerimispartnereid.
Tule ja tähista 10. sünnipäeva koos meiega!
Konverentsil mõtleme suurelt ja õpime teiste kogemustest – oma tegudest ja mõtetest oleme kutsunud rääkima rea säravaid, ägedaid ja edukaid naisi – räägime ettevõtlusest, karjäärist ja investeerimisest.
Lisaks esinejate põnevate lugude kuulamisele on tegemist ka suurepärase networkingu võimalusega – saalis on nii äge seltskond naisi koos.
ESINEJAD: Sügisel saab teada!
Päev algab 9:30 kogunemise ja kohviga ning orienteeruv lõpp on kell 17:30. Ametlikule osale järgneb afterparty.
Osalushinnas sisalduvad kohvipausid ja toitev lõuna.
Konverents toimub Viru Konverentsikeskuses.
Varajase märkaja pilet: 95€
Esimesed investeeringud on ikka tegemata ja oled otsustanud end kätte võtta?
Nüüd on sinu võimalus - üdini praktilised alustajate miniseminarid näitavad kätte teeotsa, kust alustada.
Miniseminaridel käsitleme võimalikult praktiliselt alustajatele huvipakkuvaid ja vajalikke teemasid.
Investeerimisinstrumentidega seotud seminarid:
- Esimene tehing balti börsil;
- LHV kasvukontoga raha kogumine;
- Swedbanki Robur fondides raha kogumine;
- Krüptoraha ostmine.
Lisaks tehnilised seminarid:
- Kuidas toimib pensionisüsteem (II+III sammas);
- lapsele raha kogumine
- mastermind grupi abil edukaks;
- investeerimisstrateegia loomine;
- investeerimiskonto deklareerimine.
Seminare viivad läbi Kristi Saare ja/või Jekaterina Tint
Soovid raha panna kasvama indeksitesse? Kuidas käib Swedbank Robur fondidesse raha kogumine? Millised on plussid ja miinused?
Kuidas tehniliselt ostmine käib? Kuidas valitakse fonde?
Seminari kestus: 45 minutit
Seminari viis läbi Jekaterina Tint
Järelvaatamine: 22€
Pension vajab pikaajalist tuleviku planeerimist, et tagada pensionile minnes igakuine sissetulek. Seetõttu tasuks juba varakult mõelda, millised on ootused ja võimalused pensionile minemiseks ning kuidas säilitada harjumuspärane elustandard. Käesolev miniseminar ongi mõeldud paremaks pensionisüsteemi mõistmiseks, keskendudes peamiselt II ja III sambale.
Rääkisime, miks on oluline pöörata tähelepanu oma pensionile ja kuidas täpselt pensioni kogumine käib. Jutuks tuli endale sobiva pensionifondi valimine - mida peaks selle juures kaaluma ning millega arvestama. Tehes läbimõeldud otsuseid saame nautida tulevikus paremat elu.
Seminaril arutlesime järgmistel teemadel:
Kuidas toimib pensioni II sammas?
Kuidas toimib pensioni III sammas?
Milliseid fonde on olemas?
Kuidas endale sobivat fondi valida?
Kui palju raha sammastesse koguneb?
Kuidas saab tulevikus sammastest raha välja võtta?
Kas ja kuidas on sambad pärandatavad?
Seminari kestus: 1 tund
Seminari viis läbi Kristi Saare.
Järelvaatamine: 22€
Suurepärane võimalus oma lapse elluastumist toetada on sihipäraselt tema jaoks raha kõrvale panna. Lapsele raha kogumisel on aga mitmeid nüansse, mida võiks enne kogumis- ja investeerimisotsuse tegemist läbi kaaluda.
Veebiseminaril arutlesime järgmistel teemadel:
– Kas ja milleks lapse jaoks raha koguda? Millised sammud veel enne raha kõrvale panekut tuleks ära teha?
– Kuidas otsustada, kas raha koguda enda portfelli osana, lapse nimel või näiteks läbi varahaldusettevõtte?
– Millised piirangud kehtivad lapse nimel tehingute tegemisel?
Millised plussid ja miinused on pankade poolt pakutavatel lapsetoodetel?
– Millised varaklassid on lapse jaoks kogumiseks sobivad ja nende plussid-miinused?
– Kuidas mõjutab kogumisstrateegiat lapse vanus (ehk investeerimisperioodi pikkus)?
– Millised maksunüansid kaasnevad erinevate investeeringutega?
– Kuidas saavad vanavanemad-sõbrad panustada lapse portfelli?
Lisaks praktilisi näiteid muredest-rõõmudest ja levinud valikutest praegu juba lapse jaoks raha koguvate vanemate näitel.
Seminari kestus: 1 tund
Seminari viis läbi Kristi Saare.
Järelvaatamine: 22€
Eraisik peab deklareerima investeeringutega seotud tegevused kalendriaasta põhiselt, seega on mõistlik üle vaadata, kuidas käib investeerimiskonto deklareerimine. Miniseminaril rääkisime sellest, kuidas deklareerida väärtpaberitulu kasutades investeerimiskonto süsteemi.
Arutasime:
- mida on vaja tuludeklaratsiooni käsitsi juurde lisada;
- kas ja mida on vaja tuludeklaratsioonist käsitsi eemaldada;
- kuidas vajadusel tuludeklaratsiooni tagantjärgi parandada;
- millised on eri pankade erinevused investeerimisraporti saatmise puhul;
- mida tuleb tähele panna, kui oled saanud dividenditulu;
- kuidas käib võlakirjade intresside kajastamine;
- millised on väärtpaberitulu deklareerimise erisused kohalike ja välisturgude puhul.
Seminari kestus: 1 tund
Seminari viis läbi Kristi Saare
Järelvaatamine: 22€
Kui küsida edukate inimeste käest, mis neid on elus kõige rohkem edasi aidanud, siis sageli on vastuseks teised inimesed. Vastus on ka arusaadav – üksinda on raske kõiki maailma asju ära õppida ja kõikidele maailma probleemidele lahendusi välja mõelda. Ka motivatsiooni tegutsemiseks on lihtsam leida kui kaasteelised on kõrval, kellega parimaid praktikaid ja häid ideid jagada.
Miniseminaril rääkisime, mida mastermind grupp endast kujutab, miks on seda vaja, kuidas mastermind grupp töötab, millised on hea grupi toimimise põhimõtted ning võimalikud murekohad grupi toimimisel.
Seminari kestus: 1 tund 5 minutit
Seminari viis läbi Kristi Saare.
Järelvaatamine: 22€
Lühiülevaade investeerimisstrateegia loomisest, olulistest mõttekohtadest, strateegia komponentidest ning seda mõjutavatest teguritest. Pärast seminari kuulamist oskad hinnata oma investeerimisstrateegiat ja leida viise, kuidas strateegia enda kasuks tööle panna.
Seminari kestus: 1 tund 15 minutit
Seminari viis läbi Kristi Saare.
Järelvaatamine: 22€
Õpigrupp on juhitud grupp, mis koondab sarnase eesmärgiga inimesi, kes soovivad astuda uues valdkonnas esimesi samme või liikuda olemasolevalt tasemelt edasi. Grupiliikmed aitavad üksteist motiveerida, hoida eesmärki fookuses ja orienteeruda antud valdkonnas isiklike kogemuste jagamise kaudu.
Õpigruppidel on Naisinvestorite Klubi poolt määratud juhendaja/juhendajad, kes ei ole koolitaja või õpetaja rollis, vaid kes aitavad kohtumisi organiseerida, teemas püsida, vajadusel luua diskussioone või hoida kohtumiste struktuuri. Grupijuhid on pannud paika esmaste kohtumiste/teemade kondikava, aga see täpsustub lähtuvalt grupis osalejate soovidest ja huvidest.
Ühes õpigrupis saab tegutseda koos maksimaalselt 10 osalejat.
Õpigrupp kohtub keskmiselt neli korda selle toimumise jooksul - eeldame, et kui registreerud, siis saad ka kõikidel kohtumistel osaleda.
Osalustasu sõltuvalt grupist on 55-60 eurot ning katab kõikidel kohtumistel osalemise.
Gruppidesse registreerimine toimub kes ees (ja maksnud), see sees põhimõttel.
Kui grupp on täitunud, tuleb grupijuhilt kiri edasise infoga.